Pont-Marzhin

Pont-Marzhin zo ur gumun e Breizh e Liger-Atlantel (Bro-Raez), e gevred ar vro.
 Douaroniezh hag armerzh 
E Bro-Raez emañ ar gumun. Bevennet eo gant ar Lenn Veur er Mervent. Treuzet eo gant ar stêr Ognon. E 13 km e Su Naoned emañ, ha 12 km e Norzh Sant-Filberzh-Deaz.

Gounezet e vez Muskadig ha legumaj dreist-holl.
 Anv 
 Ogée (1779) ha Marteville & Varin (1843)J. Ogée ː Dictionnaire historique et géographique de la Province de Bretagne. 1779 ; Heuliet ha reizhet gant A. Marteville & P. Varin, 1843. Adembannet gant Editions Régionales de l'Ouest. Mayenne. 1993 ː Le Pont-Saint-Martin.
 Erwan Vallerie (1995) ː de Ponte sancti Martini, 1179.

 Ardamezioù 
 Troc'het etre glazur hag argant e bont en aour balirant, mogeriet en sabel, e vanac'h difoupant, ul loa-vañson en e zorn dehoù, heuliet ouzh dehoù gant ur gistinenn-dour hag ouzh kleiz gant ur vlourdilizenn, an holl en aour.
 Sturienn : Ponte unionem facio ("an unvaniezh a ra ar pont").
 Aozerienn ː M. Pressensé ha G. Brisson.
 Kuzul ar Gumun ː 28 Meurzh 1991.

 Istor 
Hervez ar vojenn e savas Marzhin Gwerzhav ur pont eno evit kevreañ Breizh ouzh Poatev-izel.
 Dispac'h Gall 
Krouet e voe kumun Pont-Marzhin e 1790 diwar ar barrez katolik. Lakaet e voe e Kanton Bouez hag e Bann Naoned. 18% eus ar boblañs a varvas e-pad Brezel Vendée. E 1800 e voe lakaet en Arondisamant NaonedCassini - EHESS - Fichenn kumun Pont-Marzhin.

 Kersoren 
Krouet e voe kumun Kersoren e 1865 diwar lodennoù eus kumunioù Bignon, Pont-Marzhin ha GwerzhavCassini - EHESS - Fichenn Kersoren.

 Brezel-bed kentañ  
Mervel a reas 75 gwaz ag ar gumun abalamour d'ar brezel, da lavaret eo 4,86% eus he foblañs e 1911Les soldats de Loire Inférieure – Plakennoù en iliz katolik.
 Eil brezel-bed  
 Mervel a reas nav den eus ar gumun abalamour d'ar brezel hervez monumant ar re varvMemorial Genweb.
 Ur c'harr-nij bombezañ alaman a gouezhas er gumun d'an 30 a viz Here 1940, met ne voe ket kavet restadoù anezhañ dre ma oa bet savadennet an douar20 minutes.
 D'ar 4 a viz C'hwevrer 1941 e kouezhas ur c'harr-nij (Hampden I marilhet AD750 ha kodet ZN-?) eus aerlu ar Rouantelezh-Unanet (Royal Air Force) e La Marronnière e Pont-Marzhin; mervel a reas e bevar nijour ha douaret e voent e bered "Pont du Cens" en Naoned Pertes RAF.
 D'an 8 a viz Mae 1941 e kouezhas ur c'harr-nij (Wellington Ic marilhet R1374 ha kodet JN-G) eus ar Royal Air Force e La Marronnière e Pont-Marzhin; mervel a reas e c'hwec'h nijour ha douaret e voent e bered "Pont du Cens" en NaonedPertes RAF.
 D'ar 4 a viz Gouere 1943 e voe taolet ur c'harr-nij Focke-Wulf Fw 190 eus an aerlu alaman (Luftwaffe) d'an diaz e Pont-Marzhin en un emgann-aer; an nijour a c'hellas gober gant e harz-lammPertes Luftwaffe. 
 Kavet e voe restadoù an teir nijerez gant ur c'houer eus ar gumun, reoù ar Wellington e miz Gwengolo 2008 en ur park.
 Trevadennoù 
Brezel Aljeria: mervel a reas ur milour eus ar gumun d’an 13 a viz Kerzu 1958 hervez monumant ar re varvMemorial Genweb.

Lakaet e voe ar gumun e Kanton Reudied-1 pa voe diskaret Kanton Bouez e 2014 Décret n° 2014-243 du 25 février 2014 portant délimitation des cantons dans le département de la Loire-Atlantique.

 Monumantoù ha traoù heverk 

Peulvanoù Dames des pierres.

 Kastelloù.
 Monumant ar re varv er vered, luc’hskeudennMemorial Genweb.
 Plakennoù ar re varv 1914-1918 en iliz katolik, luc’hskeudennoùMemorial GenwebMemorial Genweb. 

 Emdroadur ar boblañs abaoe 1962 

 Tud 
 Mathieu Guiton de la Rairie, selaouer ouzh Kambr ar C'hontoù Breizh e 1718
 Jean Martin de la Plesse, reizher ouzh Kambr ar C'hontoù Breizh e 1723, mestr e 1726
 Armand-Mathieu Guiton de la Rairie, reizher Kambr ar C'hontoù Breizh e 1742; laket en enor e 1763.
 Pierre Lucas de la Championnière, mestr ouzh Kambr ar C'hontoù Breizh e 1762
 Joseph Plissonneau (1883-1948), misioner en Afrika, bet ganet er gumun.
 Georges Brisson (1902-1980), arzour livour ha priour naonedat, marvet er gumun.
 Ardamezeg ar familhoù 
60pxde Bariolle
Aotrounez La Pigossière
En argant e wezenn-balmez c'heotet war ur savenn ivez en geot, e gab en glazur karget gant ur groaz en argant.60pxGuiton / Guitton
Aotrounez la Rairie ha la Maronnière
En aour e ziv vezenn-pin c'heotet karget gant avaloù en aour60pxLucas
Aotrounez la Championnière
En aour e darv en gul heuliet gant teir rozenn ivez en gul60pxMartin
Aotrounez la Noë ha la Plesse
Palefarzhet : ouzh 1 en arc'hant e fesk treustellet en sabel; ouzh 2 en glazur e hucher en aour; ouzh 3, en glazur e deir wifrell en aour; ouzh 4 en arc'hant e vleiz en sabel

 Gevelliñ 
 Pont-Saint-Martin, e Traoñienn Aosta, 
 Brockenhurst, 

 Pennad kar 
 Kersoren.
 Levrlennadur 
 Michel Froger & Michel Pressensé : Armorial des communes de Loire-Atlantique. 1996.
 Pol Potier de Courcy : Nobiliaire et armorial de Bretagne, 1862.
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 
 Lec'hienne ofisiel ar gumun
 Lec'hienn ofisiel kumuniezh kumunioù al Lenn Veur
 Daveoù ha notennoù 

Rummad:Kumunioù Bro-Naoned
Rummad:Kumunioù Liger-Atlantel
Rummad:Kumunioù bet krouet e Liger-Izelañ e-pad an Dispac'h Gall
Rummad:Nijerezioù alaman aet d'ar strad e Breizh e-pad an Eil brezel-bed
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed